**ELŐTERJESZTÉS**

Tiszavasvári Város Önkormányzata Képviselő-testületének

2018. február 15-én tartandó rendkívüli ülésére

#### Az előterjesztés tárgya: ,,A támogató szolgáltatást működtető és befogadott szolgáltatók feltételeinek fejlesztése” című pályázat benyújtásáról

Melléklet:

A napirend előterjesztője: Dr. Fülöp Erik polgármester (előadó)

Az előterjesztést készítette: Kiss Brigitta (témafelelős)

Az előterjesztés ügyiratszáma: TPH/2288-3/2018

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. sz. melléklet 1.11 pont |
| Pénzügyi és Ügyrendi Bizottság | SZMSZ 4. sz. melléklet 1.6.1. pont |

Az ülésre meghívni javasolt szervek, személyek:

|  |  |
| --- | --- |
| Nácsáné dr. Kalán Eszter Hajnalka | Kornisné Liptay Elza Szociális és Gyermekjóléti Központ intézményvezető |
|  |  |
|  |  |
|  |  |

Egyéb megjegyzés:

…………………………………………………………………………………………………………………………………………………………………………

##### Tiszavasvári, 2018. február 08.

##### Kiss Brigitta

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kiss Brigitta

## ELŐTERJESZTÉS

### A Képviselő-testülethez

#### ,,A támogató szolgáltatást működtető és befogadott szolgáltatók feltételeinek fejlesztése” című pályázat benyújtásáról

Tisztelt Képviselő-testület!

A közelmúltban jelent meg a Szociális és Gyermekvédelmi Főigazgatóság által meghirdetett

#### ,,A támogató szolgáltatást működtető és befogadott szolgáltatók feltételeinek fejlesztése” című pályázati felhívás, melyre önkormányzatunk már 3 éve pályázatot nyújt be.

A pályázat célja, a támogató szolgáltatás működési feltételeinek javítása. A pályázati felhívás alapján új vagy használt gépjármű vásárlására, meglévő járműpark bővítésére vagy járművek cseréjére lehet támogatást igényelni. Kritériumként szerepel, hogy a jármű műszaki jellemzőinek illeszkedniük kell a szolgáltatás feladatellátáshoz valamint használt gépjármű esetén a számla kiállításának időpontjában a használt gépjármű gyártási éve 5 évnél korábbi nem lehet. Az igényelhető támogatás mértéke minimum 2.000.000 Ft és maximum 9.000.000 Ft-ig terjedhet.

A Kornisné Liptai Elza Szociális és Gyermekjóléti Központ intézményvezetője ebben az évben is megkeresett azzal a céllal, hogy szeretné, ha az önkormányzat élne ezzel a pályázati lehetőséggel, mivel a pályázati kiírás szerint csak a támogató szolgáltatások fenntartója pályázhat.

A felhívásnak köszönhetően a szolgáltató központ számára szeretnénk egy új autót beszerezni maximum 9.000.000 Ft-ig, a betegek kényelmes szállítása érdekében. Az eddigi árajánlatok alapján egy már akadálymentesített, 9 személyes Opel Vivaro Kombi gépjármű beszerzését tervezi az önkormányzat bruttó 8.762.000 Ft-ért.

A támogatás formája vissza nem térítendő támogatás, a pályázatban igényelt és megítélt támogatás 100%-a, önerőt nem igényel.

A pályázat benyújtásának határideje 2018. március 30.- 2018. április 30.

Javaslom a Tisztelt Képviselő-testületnek a pályázat benyújtásának elfogadását.

Kérem a Tisztelt Képviselő-testületet, hogy a fenti körülmények figyelembevételével a pályázat benyújtásáról döntést hozni szíveskedjen.

Tiszavasvári, 2018. február 01.

**Dr. Fülöp Erik**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**……/2018. (II.15.) Kt. számú**

**határozata**

#### ,,A támogató szolgáltatást működtető és befogadott szolgáltatók feltételeinek fejlesztése” című pályázat benyújtásáról

Tiszavasvári Város Önkormányzata Képviselő-testülete

1. Pályázatot nyújt be a ,,**A támogató szolgáltatást működtető és befogadott szolgáltatók feltételeinek fejlesztése**” című pályázati felhívásra.
2. A pályázaton a támogatói szolgáltatás feladatait ellátó egy darab gépjármű beszerzésére bruttó 8.762.000 Ft vissza nem térítendő támogatást igényel.
3. A pályázaton a támogatást 100% tartalommal igényli meg, mivel önkormányzati önerőt nem igényel.
4. Felkéri a polgármestert, hogy

* nyújtsa be a pályázatot
* a pályázat eredményéről tájékoztassa a Kornisné Liptay Elza Szociális és Gyermekjóléti Központot

**Határidő:** azonnal, illetve esedékességkor **Felelős:** Dr. Fülöp Erik polgármester